fr sv fi fi ru fi fi fi fi fi sv et fi da de ru de fi de fi en de fi ast ru fi en de fi fi de fi fr de fi ast de fi en de fi en de fi en de fi et de fi en de fi fi de fi en de fi fi de ro fi fi fi en de fi hbs_lat de fi fi fi en de fi fi de fr fi fi fi fi en de fi it de fi en de fi fi fi fi fi fi fi fi it fi fi fi fi et fi fi fi fi es en fi fi fi fi fi fi et et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fi fi fi fi fi en fi it en fi en fi pl fi it tr fi fi en fi fi fi fr fi fi fi tr fi lv fi fi
Saunaan! - Villa Elsalla : Villa Elsalla
Elämää Villa Elsallassa – rakentamista, sisustamista ja elämää uudessa Kodissa! ♥ Blogi on muuttanut uuteen osoitteeseen. Uusimmat postaukset löydät sivulta: villaelsalla.blogspot.fi
Toissapäivänä kävimme ihka ensimmäistä kertaa uudessa kodissamme saunassa ja suihkussa! Koko perheen voimin! Ai että kun tuntui mukavalta! Sauna tuntui niin hienolta ettei siellä tiennyt miten päin olisi ollut! 🙂 Tosi hyvät löylyt – kosteat ja lempeät. Katselin vain ympärille miettien että tässä se nyt on – itse rakennettu sauna – ajatus tuntui mukavalta! Lapset viihtyivät saunassa myös, välillä alalauteella. Kylpyynkin piti päästä ja uusiin hienoihin sadesuihkuihin.
Kiukaaksi valisimme muuten sähkölämmitteisen Tulikiven Sumun valkoisena 10,5 kW. Yllättävää oli että sauna lämpeni aika hitaasti ottaen huomioon että ostimme tehokkaimman Sumun kolmesta tehovaihtoehdosta. Parin tunnin jälkeen seinien kaakelit eivät olleet mitenkään kuumat siellä missä lapset istuvat (kauimpana kiukaasta), eniten seinä lämpeni heti kiukaan takaa. Joten laatta saunaan seinään vaikuttaa olevan nappivalinta. Kiuas on suht turvallinen, kun siinä pystyi kättä pitämään – kiviin tosin ei voi koskea. Kiukaan päällä on koristekiviä ja alla oikeat kiuaskivet.
Suihkuiksi valitsimme Oraksen Hydrat. Oraksen hanoihin olemme tyytyväisiä. Käyttökokemus mukava! Tarvittaessa voi käyttää myös käsisuihkua. Kiuluun veden saa mukavasti Cubistan termostaattihanasta. Kyllä nyt kelpaa!
Mieheni teki hienot ovien karmit laatasta, harmi ettei kuvissa näy kovin hyvin. Viimeistellyn näköistä. Pyyhekoukut on vielä asentamatta. Ja varmaan joku pikku penkkikin tehdään vaatteita varten. Tässä kuvia:
Avainsanat: kiuas, Oras, sauna, suihkut, Tulikivi
Wau! Onpa hieno! ja erilainen! En oo ennen nähnyt valkosta saunassa!
Kiitos Karoliina ja Johanna kommenteista! 🙂
Ihana sauna 🙂 Pisti silmään kun mainitsit, että aika hitaasti lämpenee sauna ja ollaan samaa kiuasta suunniteltu melko samankokoiseen saunaan ja suht nopea lämpeneminen olis meille tärkeää. Osaatko sanoa kauan siihen lämpenemiseen menee suunnilleen, riittääkö 45 min ?
Hei Anu! Anteeksi että kesti vastaaminen. Meillä näyttäisi olevan jotain vikaa meidän kiukaassa, kun kestää 1,5 tuntia jotta sauna lämpeää 65 asteeseen. Olemme yhteydessä ensi viikolla Tulikiveen, mistä moinen voi johtua. Jostain syystä termostaatti katkoo virtaa koko ajan ja kiuas ei pääse näin lämpenemään. Ilmoittelen heti kun selviää mistä on kyse.
Kiuas istuu hienosti upeaan löylyhuoneeseenne. Lämmitysaika pitenee jonkin verran, koska löylyhuoneen seinäpinnat on kaakeloitu. Kaakeli ei toimi eristeenä kuten puupaneeli, vaan ”imee” löylyhuoneen lämpöä itseensä. Näinollen löylyhuoneen ilman lämpötila nousee hitaammin. Leppoisia ja kosteita löylyjä toivotellen!!
Hei! upea sauna, mistä nuo lauteet ovat?
Kiitoksia kiuaskommentista ja toivottavasti saatte selvyyttä termostaatin katkomiseen ! Kovasti haluaisin ulkonäön vuoksi juuri tuon kiukaan.
Kiitos Martti kommentista! Näinhän se on – siksi valitsimme tehokkaimman Sumun mitä saatavilla oli. Onhan meillä saunassa kaakeliseinän lisäksi ikkuna ja lasiovi. Tämä asia oli meillä tiedossa! Kokeilimme kiuasta useasti ja jostain syystä lämpö ei vaan noussut yli n.60 asteen. Tulikiveltä epäiltiin termostaattivikaa ja lupasivat lähettää uuden. Katsotaan nyt miten sen vaihtaminen vaikuttaa asiaan.
Hei Linda! Lauteet ovat suoraan mieheni päästä! 🙂 Itse suunnitellut ja tehdyt! 🙂
Anu hei! Kiuas on meistäkin todella hieno ja erilainen! Sopii mielestämme hyvin saunaamme! 🙂 Tulikiveltä vastattiin että meille paras kiuasmalli olisi ollut sellainen erillisellä ohjausyksiköllä oleva Sumu kiuas, koska sen termostaatti ottaa saunan eikä kiukaan lämpötilasta. Mutta tähän päädyttiin koska hintaa tuolla olisi ollut reilusti enemmän noin 1200 euroa. Mutta näyttäisi siltä että meidän kiukaassa on termostaattivika, joka Tulikivi on halukas vaihtamaan. Sitten saamme ehkä ripeämmin saunan kuumemmaksi tai ainakin ylipäänsä yli 60 asteeseen. Kun nyt lämpö ei nouse yli 60 asteen vaikka kuinka kauan olisi päällä. Itse kyllä pidän lempeistä löylyistä – mutta onhan se kiva että saisi tarvittaessa saunan kuumemmaksikin! 🙂
Mitähän tuo teidän kattotavara saunassa ja pesuhuoneessa on? Meilläkin tuo valkoinen on hakusessa, mutta kannustalon omaa valkoista paneelia ei siihen kuulemma ainaskaan saada, kun ei kait kestä kosteutta. Teillä on todella kaunis koti 🙂
Hei Susanna! Se on ihan tavallista raakalautaa! Miehen oma idea! 🙂
Hieno sauna! Mekin olemme suunnitelleet valkoista kiuasta. Mutta pysyykö kiuas valkoisena ajan saatossa vai tummuuko se? Entä sen takana olevat kaakelit, tummuvatko ne kiukaan vaikutuksesta?
Hei Raksaleidi ja kiitosta vaan! 🙂 Tuo sumu kiuas on sellainen ettei sen ulkokuori lämpene oikeastaan ollenkaan! Luulen ettei se siten tummu laisinkaan. Suojaetäisyys seinästäkin on naurettavan pieni. Puukiukaat on varmaan asia erikseen. Meillä ei vuoden käytön jälkeen ole havaittavissa mitään tummenemisia! Terkuin Sanna
Olemme rakentamassa ja harkitsemme myös sumu -kiuasta ensisijaisesti tyylikkään ulkonäön vuoksi.
Oletteko siis saaneet kiukaan toimimaan nyt kunnolla?
Vuoden käytön jälkeen saisko kokemuksia ja suositteletko kiuasta? 🙂
Hei Talonrakentaja! Tykätään kiukaasta kyllä paljon! On toiminut hyvin ja näyttää hyvältä! 🙂 Se on tyylikäs ja sopii vaaleaan saunaamme hyvin. Ulkoinen keskusyksikkö on huippujuttu! Voimme suositella! 😀
Hei! Korjaantuiko tuo lämmitysongelma termostaatin vaihdolla? Paljonko vie aikaa lämmetä saunomiskuntoon?
Olen aikeissa hankkia Kuuran.
Hei Tanja! Päädyimme vaihtamaan koko kiukaan sellaiseen ulkoiseen yksikkökiukaaseen. On siis ulkonäöllisesti samanlainen Sumu kiuas, mutta laitetaan päälle toisesta huoneesta. Meillä yksikkö on kodinhoitohuoneen seinässä. Nyt toimii sauna kuin unelma ja lämpeää nopeasti! Tykkään kovin! 🙂
Kuinka nopeasti sauna lämpenee nyt uusimmalla versiolla 65 asteeseen?
Jääkö jalat kylmiksi, kun kiukaan suuaukko näyttäisi olevan noin 20 cm yli alalauteen?
Kiitos Miikka! Uudella kiukaalla menee noin 40 minuuttia lämmetä tuohon asteeseen. Olet oikeassa. Alalauteella on vilpoisempaa. Teimme sen tarkoituksella kun lapset istuvat alalauteella. Mutta kyllä sinnekin ihan lämmin tulee kun tarpeeksi heittää löylyä. Meillä itsellä taitaa jalat olla aina nostettuna ylös ylälauteelle kun siihen mahtuu kaksi hyvin makoilemaan. Ja yleensä ei meillä muita meidän oman perheen lisäksi saunassa käykään! 🙂 Mukavaa talven jatkoa!
Hei. Tulikiven sähkökiukaista olen kokemuksia yrittänyt etsiä, valitettavan vähän niitä netistä löytyy. Komeita kiukaita ovat ja myös kalliita. Erillisellä ohjainyksiköllä varustettua Sumua esimerkiksi olemme miettineet. Voitko verrata saunomiskokemusta tuollaisella vuolukivi kiukaalla jos verrataan sitä ”normaaliin” sähkökiukaaseen onko siinä esim. kosteammat, pehmeämmät löylyt ja löytyykö tarvittaessa kiukaasta potkuakin. Onko SELKEÄÄ eroa eli onko hintansa väärtti? Hauskaa kesän odotusta. B-)
Hei Timo! Meillä on tosiaan ollut Sumu kiuas nyt kolme vuotta täytössä. Vaihdettiin siihen erilliseen ohjausyksikkö kiukaaseen myöhemmin kuten joskus kirjoittelinkin. Ollaan tykätty löylyistä. Tämä Sumu on kyllä ihan tavallinen sähkökiuas vastuksineen ja kivineen ei siis ole vuolukiveä. Kuori on jotain kevyttä alumiinia tai vastaavaa. Meillä tulee kyllä kosteat löylyt, en tiedä johtuuko kiukaasta vai esim kaakeloiduista seinistä… Hintaeroa on kyllä paljon. Vaikea sanoa kannattaako satsasta. Meillä ratkaisi aika paljon ulkonäkö. Ja riippuu onko himosaunoja kyseessä ja haluaako hifistellä. Hauskaa kesän odotusta sinnekin! 🙂
arvonta askartelu autotalli DIY elämää uudessa Kodissa Ikea joulu julkisivu kaarevat portaat Kannustalo keittiö keittiökalusteet kodinhoitohuone kodinkoneet kukat kylpyhuone laatat lapset lastenhuoneet lastenjuhlat lastenvaatteet Laura Ashley leipominen maalit manttelitakkakehys Matti-ovi ompeleminen pihatyöt POMPdeLUX porraskaide puutarha pääsiäinen sauna seinien tasoitus sisustus sisustussuunnitelma takka talon maalaus tapetit terassi valaistus virkkaaminen väliovi wc yläkerta
Olohuoneen uusi look ja arvonnan voittaja
Diadeemi DIY ja Jeanne d’Arc Living ARVONTA!
2012 rakennetussa Kannustalon Aurorassa asustaa neljän hengen perhe. Blogissa kirjoitellaan rakentamisesta, sisustellaan uutta kotia, esitellään kättentöitä ja kuvataan lapsiperheen arkea sekä touhutaan pihatöiden parissa. Jätäthän käynnistäsi pienen viestin - olisin siitä erittäin iloinen. Ja huomaathan että kuvat ovat omiani ellen toisin mainitse. Ethän lainaa tai kopio niitä! Minuun voi olla yhteydessä myös sähköpostilla villaelsalla@gmail.com Tervetuloa mukaan!
Blogi jatkuu sivustolla villaelsalla.blogspot.fi
VILLA ELSALLA NYT MYÖS PINTERESTISSÄ!
Seuraa blogiani Bloglovinin avulla
Sanna: Julkisivu öisessä valaistuksessa
Marïsol: Julkisivu öisessä valaistuksessa
Sanna: Tyttöjen wc sisustussuunnitelma
Sanna: Julkisivu öisessä valaistuksessa osa. 2
Mari: Julkisivu öisessä valaistuksessa osa. 2
Luo oma blogi  Seuraava blogi
Ilmaisen julkaisemisen puolesta - © 2022 Blogaaja.fi - Ilmoita asiaton sisältö